CELEX: 62012TN0054
Language: hu
Date: 2012-02-08 00:00:00
Title: T-54/12. sz. ügy: 2012. február 8-án benyújtott kereset — K2 Sports Europe kontra OHIM — Karhu Sport Iberica (SPORT)

14.4.2012   
            
            
               HU
            
            
               Az Európai Unió Hivatalos Lapja
            
            
               C 109/22
            
         2012. február 8-án benyújtott kereset — K2 Sports Europe kontra OHIM — Karhu Sport Iberica (SPORT)
   (T-54/12. sz. ügy)
   2012/C 109/47
   A keresetlevél nyelve: angol
   
      Felek
   
   
      Felperes: K2 Sports Europe GmbH (Penzberg, Németország) (képviselő: J. Güell Serra ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Karhu Sport Iberica, SL (Cordoba, Spanyolország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) negyedik fellebbezési tanácsának 2011. november 29-én az R 986/2010-4. sz. ügyben hozott határozatát;
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a fellebbezési tanács előtti eljárásban részt vevő másik fél.
   
      Az érintett közösségi védjegy: a „SPORT” fekete és fehér színű ábrás védjegy a 18., 25. és 28. osztályba tartozó áruk vonatkozásában — 7490113. sz. közösségi védjegybejelentés.
   
      A felszólalási eljárásban hivatkozott védjegy vagy megjelölés jogosultja: a felperes.
   
      A hivatkozott védjegy vagy megjelölés: a 302008015437. sz. „K2 SPORTS” német szóvédjegy a 18., 25. és 28. osztályba tartozó áruk vonatkozásában; a 982235. sz. „K2 SPORTS” nemzetközi szóvédjegy a 18., 25. és 28. osztályba tartozó áruk vonatkozásában.
   
      A felszólalási osztály határozata: a felszólalási osztály a felszólalást teljes egészében elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: a 207/2009 tanácsi rendelet 8. cikke (1) bekezdése b) pontjának a megsértése, mivel a fellebbezési tanács: i) nem vette figyelembe azt, hogy a szóban forgó áruk azonossága következtében a védjegyek közötti különbség csekély; ii) helytelenül értékelte a bejelentett védjegyet, mivel megállapította, hogy nem valószínű, hogy az ábrás elemet a vásárlóközönség K betűként észlelje; iii) helytelenül állapította meg, hogy mivel a „SPORT” szót valamennyi releváns területen megértik, azt ki kell hagyni az összehasonlító elemzésből; iv) tévedett a megjelölések összehasonlítása során; és v) akkor is fennáll az ütköző védjegyek közötti összetévesztés veszélye, ha a „SPORT” szó gyenge megkülönböztető képességgel rendelkezik.